Liiklusseaduse

muutmise seaduse eelnõu seletuskiri

Lisa 2

**Kooskõlastustabel**

**Kooskõlastusring 14.10.2025–4.11.2025**

|  |  |
| --- | --- |
| **Ettepaneku sisu** | **Seisukoht** |
| **Justiits- ja Digiministeerium** | |
| **1.** Seletuskirjas on välja toodud, et eelnõule ei eelnenud väljatöötamiskavatsust, kuna eelnõuga ei kaasne olulist õiguslikku muudatust. Samuti on nenditud menetluse kiireloomulisust tulenevalt Vabariigi Valitsuse tegevusprogrammi tähtajast (hea õigusloome ja normitehnika eeskirja (HÕNTE) § 1 lg 2 p 1 ja 5 erandid). Juhime tähelepanu, et arvestades muudatuste sisu, oleks õigusloomeprotsess pidanud algama väljatöötamiskavatsuse koostamisega ning viidatud erandid ei ole asjakohased.  Teeme soovituse kavandada seaduses muudatuse järelhindamine. Järelhindamine võimaldab tagantjärele hinnata, kas muudatus rakendus soovitud viisil ning milline oli tegelik mõju, sh riskide avaldumine (antud juhul, kas ja kuidas mõjutavad pikemad autorongid liiklusturvalisust). Õigusakti järelhindamine kavandatakse seaduse rakendussätetes ning viiakse tavapäraselt läbi umbes 3–5 aastat pärast normide jõustumist. Täpsem juhis järelhindamise kavandamiseks on leitav Justiits- ja Digiministeeriumi veebilehel www.justdigi.ee/oma. | **Mittearvestatud.**  Kuivõrd eelnõus toodud muudatuste puhul ei ole tuvastatud olulise mõju esinemist, siis HÕNTE § 1 lõike 2 punktist 5 tulenevalt ei olnud meie hinnangul väljatöötamiskavatsuse koostamine vajalik.  Täname soovituse eest kavandada seaduse muudatuste järelhindamine, et võimaldada tagantjärele hinnata, kas muudatus rakendus soovitud viisil ning milline oli tegelik mõju, sh riskide avaldumine (antud juhul, kas ja kuidas mõjutavad pikemad autorongid liiklusturvalisust).  Märgime, et vastavalt järelhindamise koostamise juhisele tehakse järelhindamine eelkõige selliste eelnõude jõustumise järel, millel on oluline mõju. Eelnõu seletuskirjas on jõutud järeldusele, et oluline mõju, mida järelhinnata, puudub.  Arvestades ka alusuuringutes viidatut, st teiste riikide kogemusi ja Eestis toimunud õnnetuste analüüsi ning pikemate autorongide tõenäolist sujuvat kasutuselevõttu, siis ei saa üheselt eeldada või väita, et pikemad autorongid kujutavad endast olulist faktorit liiklusturvalisuse halvenemisel. Lisaks märgime, et Transpordiamet monitoorib liiklusohutuse olukorda jooksvalt ning kui peaksid ilmnema ettenägematud ohud ja mõjud, on võimalik adekvaatselt reageerida ning piirata raskeveokite liiklust, arvestades, et raskemad ja pikemad autorongid liiklevad teel erilubade alusel. Arvestades eeltoodut leiame, et seaduses järelhindamise kohustuse sätestamine ei annaks täiendavat lisandväärtust. |
| **2.** Palume arvestada ka käesoleva kirja lisas esitatud seletuskirja failis jäljega tehtud normitehniliste märkustega ning märkustega eelnõu mõju kohta. | **Arvestatud.**  Seletuskirja vastavalt täiendatud. |